Encara hi ha almenys 159 persones desaparegudes. Les fortes pluges dificulten la feina dels equips de rescat\nAgències / M. Suhartono / R.c. Paddock\nUn veí recull runa en una de les àrees devastades pel tsunami a l'Estret de Sonda EFE\nTanjung Lesung / JakartaLes autoritats d'Indonèsia han elevat aquest dimecres a 430 el nombre de morts en el tsunami que va colpejar dissabte el litoral de l'estret de la Sonda, on els equips de rescat continuen la recerca de més víctimes.\nEl portaveu de l'Agència Nacional de Gestió de Desastres (BNPB), Sutopo Purwo Nugroho, ha dit en roda de premsa que també hi ha almenys 159 persones desaparegudes a causa del desastre, que ha causat, a més, uns 1.500 ferits i que ha obligat a desplaçar més de 21.000 persones.\nLa zona més afectada és Pandeglang, a la costa oest de l'illa de Java, on segons el portaveu es van registrar 290 dels morts, 1.143 dels ferits i 77 dels desapareguts, a més de 17.477 damnificats.\nEl tsunami va colpejar la costa oest de l'illa de Java i de l'extrem sud de l'illa de Sumatra, on les males condicions meteorològiques dificulten la feina dels equips de rescat i de les organitzacions d'ajuda humanitària.\nL'agència meteorològica BMKG va emetre ahir a la nit un avís a la zona i va instar la població a mantenir-se allunyada de la costa davant la previsió que el temporal generi un fort onatge.\nUn membre dels equips de rescat camina entre la runa en una zona devastada pel tsunami que va colpejar l'Estret de Sonda dissabte Efe\nLes autoritats atribueixen el sisme submarí, que va arribar a les platges sense activar les alarmes, a l'esllavissament de part de l'illa que forma el volcà Anak Krakatoa, situat a l'estret de la Sonda, a causa d'una forta erupció.\nL'Agència Nacional de Gestió de Desastres (BNPB) ha assenyalat que Indonèsia no disposa de sistemes d'alerta de tsunamis provocats per un volcà i que les boies col·locades per detectar una sobtada pujada de les ones no funcionen des del 2012 per culpa del vandalisme i la manca de manteniment i de fons.\nLes feines de rescat coincideixen avui amb el catorzè aniversari del tsunami que va arrasar la província indonèsia d'Aceh, al nord de l'illa de Sumatra, on van morir 167.799 persones, i que va afectar una altra desena de països al llarg de l'oceà Índic, cosa que va elevar el total de morts a uns 230.273.\nDiferents actes religiosos tindran lloc aquesta nit a la província d'Aceh, la més afectada per aquell desastre natural, sota el lema "Construïm junts, estiguem alerta", triat per a aquest catorzè aniversari.\nIndonèsia s'assenta sobre el Cinturó de Foc del Pacífic, una zona de gran activitat sísmica i volcànica on cada any hi ha uns 7.000 tremolors, la majoria moderats.\nEl grup de rock Seventeen estava tocant la seva segona cançó dalt de l’escenari a la platja de Tanjung Lesung, a l’illa indonèsia de Java, quan una onada gegant va arribar per darrere i s’ho va endur tot, i va llançar els músics i els seus instruments contra el públic. El baixista i el mànager del grup van morir i el cantant, Riefan Fajarsyah, intentava reprimir les llàgrimes ahir mentre difonia un missatge a Instagram en què explicava que la seva dona i tres membres de la banda havien desaparegut. Alguns assistents del concert van filmar l’instant del desastre: les imatges es van convertir ahir en unes de les més difoses del tsunami que va assolar dissabte la costa de l’estret de la Sonda, entre les illes indonèsies de Sumatra i Java. Mostren clarament la magnitud de la catàstrofe.\nEl grup de rock actuava per als familiars dels treballadors de l’empresa d’electricitat estatal, la Perusahaan Listrik Negara. Entre els assistents, almenys 14 persones van morir i 89 més han desaparegut. La regència de Pandeglang, que és on precisament hi ha la platja de Tanjung Lesung, va ser una de les zones més afectades pel tsunami. Es calcula que les onades van arribar fins als tres metres d’altura.\nLa zona afectada pel tsunami va quedar completament a les fosques: la força del mar va escombrar pals d’electricitat, arbres i cotxes, arrossegats a una distància de fins a deu metres. Moltes carreteres també estan tallades i això dificulta les feines de salvament. El balanç provisional és esfereïdor: almenys 556 cases han quedat destruïdes o malmeses, a més de nou hotels, 60 botigues i 350 barques, segons va detallar ahir el portaveu de l’Agència de Mitigació de Desastres, Sutopo Purwo Nugroho.\nMés de 200 morts i prop de 850 ferits per un tsunami a Indonèsia\nEl tsunami va passar a una hora fatídica: a dos quarts de deu de la nit, hora local (sis hores menys a Catalunya), quan la majoria d’indonesis eren a la platja disfrutant d’un cap de setmana especialment llarg, amb el pont de Nadal. A més, la zona afectada és molt turística: hi van molts estrangers i locals que viuen a la capital, Jakarta. I les autoritats no van alertar en cap moment del risc de tsunami: les sirenes d’alarma no van sonar.\n“No tenim un sistema d’alerta de tsunami quan es desencadena a causa d’una esllavissada submarina o erupcions volcàniques”, va argumentar Nugroho. “El que tenim només ens avisa quan el tsunami és provocat per un terratrèmol”, va afegir el responsable governamental. El 28 de setembre un altre tsunami va sacsejar Indonèsia, en aquell cas l’illa de Cèlebes, a causa d’un sisme de magnitud 7,5, i les sirenes d’alerta tampoc van sonar.\nDiumenge, després del desastre, l’Agència de Mitigació de Desastres sí que va advertir la població perquè es mantingués allunyada de la costa pel risc de noves onades gegants, i fins i tot les sirenes d’alerta es van activar al matí per error. “Ha sigut a causa d’un problema tècnic”, es va justificar Nugroho, que també va informar que la situació d’emergència es mantindria com a mínim fins demà.\n“Les persones evacuades que no tornin encara”, va insistir Rahmat Triyono, un oficial de l’Agència de Meteorologia, Climatologia i Geofísica. Per la seva banda, el president indonesi, Joko Widodo, que es presenta a la reelecció a l’abril, va ordenar mobilitzar totes les agències del govern per trobar supervivents i ajudar els ferits. El Programa Mundial d’Aliments (PMA) de les Nacions Unides va oferir ajuda ahir a l’executiu d’Indonèsia. “Si rebem una petició en aquest sentit, els nostres experts donaran suport al govern indonesi”, va declarar el seu portaveu, Herve Verhoosel. L’alta representant per a la Política Exterior de la Unió Europea, Federica Mogherini, també va assegurar que experts comunitaris “estan preparats per desplegar-se [a la zona afectada] si són sol·licitats”. Després del tsunami del setembre, que va provocar almenys 2.081 morts, les autoritats indonèsies van rebutjar l’ajuda estrangera.\nUn volcà molt mortífer des del segle XIX\nEl volcà Anak Krakatoa es troba en una petita illa, situada prop de l’estret de la Sonda, entre Java i Sumatra. Es creu que el volcà, que estava en erupció, va expulsar lava, roques i sediments, que van lliscar cap al fons del mar i van generar les grans onades que van avançar fins a arribar al litoral de Java i Sumatra, tot i ser a desenes de quilòmetres de distància.\nL’Anak Krakatoa és un volcà amb pocs anys de vida. El seu nom significa “fill del Krakatoa” en indonesi. El 1883 l’erupció del volcà Krakatoa va provocar un tsunami amb onades de 22 metres d’altura que van causar la mort de més de 36.000 persones. El volcà va desaparèixer sota el mar, però el 1927 les erupcions van començar altre cop i dos anys després va aparèixer l’illa de l’Anak Krakatoa, que cada any creix uns cinc metres. Alguns geòlegs opinen que un dia aquest volcà també esclatarà com ho va fer l’anterior.\nEls principals tsunamis des del devastador del 2004\nDesprés d’un terratrèmol de magnitud 8,9 prop de Sumatra, 200.000 persones moren a Indonèsia i altres països banyats per l’oceà Índic.\nEntre 600 i 800 morts a l’illa de Java a causa d’un sisme submarí de magnitud 7,7.\nCinquanta-dues persones moren després de dos terratrèmols de 8,1 i 7,6 a l’escala oberta de Richter.\nFins a 192 morts en aquests dos estats de la Polinèsia després de tres sismes consecutius.\nUn terratrèmol de 8,8 genera un tsunami que colpeja l’arxipèlag Juan Fernández, de Xile, i una part del litoral del país. S’hi registren uns 500 morts.\nFins a 454 morts a la costa occidental de Sumatra després d’un terratrèmol de magnitud 7,5.\nFins a 20.000 morts i desapareguts després d’un sisme de magnitud 9. El tsunami també provoca un accident nuclear a Fukushima, el pitjor des del de Txernòbil del 1986.\nDesprés d’un terratrèmol de magnitud 7,8, un tsunami colpeja l’illa del Sud i moren dues persones.\nUn terratrèmol de magnitud 7,5 a l’illa de Cèlebes genera un tsunami que afecta les ciutats de Palu i Donggala. S’hi registren 2.081 morts.\nL’erupció del volcà Anak Krakatoa provoca un tsunami que afecta les illes de Java i Sumatra. El balanç provisional és de 373 morts.\ntsunami Indonèsia Anak Krakatoa


Còmics de 1r d'ESO del centre Molina sobre Créixer jugant - Cicle de cinema dels drets dels infants\nCòmics de 1r d’ESO del centre Molina sobre Créixer jugant\nL’alumnat de 1r d’ESO del centre d’ensenyament Molina hem elaborat còmics seguint la suggeriment d’activitat creativa a l’aula que recomanava la guia didàctica de pel·lícula Un pont cap a Terabithia. En primer lloc, el professorat ens va recomanar que penséssim en tres parts del film que més ens havien impactat i/o agradat. Segons l’ordre narratiu de la història, les hem ordenat i hem dedicat una vinyeta a la primera i una altra a l’última. Les quatre vinyetes del mig ens han servit per explorar moments claus de la pel·lícula que passaven entre l’una i l’altra. Aquesta activitat ens ha anat molt bé per reflexionar al voltant de la història que explica Un pont cap a Terabithia i dels drets dels infants que s’hi detallen.\nEl professorat ens ha orientat a desplegar l’activitat de forma transversal entre les matèries de Tutoria, Ètica, Plàstica i Català. Així mateix, han buscat la fórmula perquè tots els treballs es poguessin després comentar a classe i així anar aprofundint en les temàtiques que hem ressaltat en els còmics.\nUs compartim deu dels còmics realitzats. Esperem que us agradin!!!\nAlumnes de 1r d’ESO del centre d’ensenyament Molina\nOne Comment on “Còmics de 1r d’ESO del centre Molina sobre Créixer jugant”\nPingback: Còmics de 1r d'ESO del centre Molina al web de l'Ajuntament de Barcelona - Centros de enseñanza


Si alguna cosa identifica Oroley és el reconeixement unànime del seu lideratge en articles de màxima qualitat per a la cuina. Els millors materials i els estrictes controls qualitatius donen com a resultat uns articles altament optimitzats per aconseguir una excel · lent cocció i el manteniment de tots els nutrients i sabors dels aliments.\nUna cafetera amb nom propi:\nDes de 1950 una marca de cafeteres ha destacat en la ment dels consumidors espanyols: Oroley.\nAmb més de cinquanta anys de fabricació ininterrompuda i més de trenta milions d'unitats venudes són raons més que suficients per convertir-la en una cafetera que els seus clients demanen pel seu nom. Oroley és símbol de qualitat i garantia de durada i bon funcionament.\nOroleyes caracteritza per l'aplicació de l'última tecnologia: alumini de gran puresa, acer inoxidable de màxima qualitat, els gruixos més adequats per cada article i els millors fons difusors de calor per obtenir una òptima cocció. Tots els productes Oroley es distingeixen per un exclusiu disseny que atorga al producte unes formes elegants les quals embelleixen i emfatitzen el seu caràcter únic.


S’obre el període per presentar les sol·licituds pels ajuts de transport i menjador escolar del curs 2021-22 | Nació Solsona\nS’obre el període per presentar les sol·licituds pels ajuts de transport i menjador escolar del curs 2021-22\nper Redacció , Solsonès, 3 de maig de 2021 a les 14:42 |\nEl Consell Comarcal ha obert el període per presentar les sol·licituds pels ajuts de transport i menjador escolar del curs 2021-22, amb la finalitat de facilitar l’accés universal, i en igualtat de condicions, a l’ensenyament per part de tots els infants i joves del Solsonès.\nPel que fa als alumnes de cicle infantil, primària i ESO poden sol·licitar l’ajut de transport i/o\nmenjador escolar si no tenen escola al seu municipi (modalitat Obligatori), o també en el cas que hi hagi escola (modalitat No Obligatori), que en aquest darrer cas es resoldrà en funció de criteris socioeconòmics de la unitat familiar.\nEls alumnes que han finalitzat l’etapa d’escolarització obligatòria i cursin batxillerat, cicles\nformatius, etc., poden sol·licitar l’ajut de transport (modalitat Post Obligatoris).\nDegut a la situació actual de crisi sanitària de la COVID-19, us demanem que presenteu les sol·licituds per via telemàtica, evitant així el desplaçament de les famílies. A més a més, només caldrà enviar la sol·licitud sense adjuntar cap document, serà el Consell Comarcal qui cercarà la informació o us la reclamarà a posteriori. Malgrat això, les famílies que demanin l’ajut per primera vegada hauran d’adjuntar còpia del DNI de tots els membres de la unitat familiar.\nPer poder presentar la sol·licitud cal que descarregueu el model pertinent (en funció de la\nconvocatòria o modalitat a la qual us voleu acollir) a la seu electrònica del web del Consell\nComarcal. Un cop omplerta cal que l’envieu també per la seu electrònica de l’ens adjuntant-la a una instància genèrica. El termini de presentació de sol·licituds és el 31 de maig de 2021.\nExcepcionalment, quan no es disposi de mitjans per poder fer la sol·licitud telemàticament, cal que demaneu cita prèvia telefonant al Consell Comarcal del Solsonès (973 48 20 03).\nEconomia, menjador, escolar, transport, ajuts


Sweet House Only Rooms Peschiera del Garda Itàlia - Ofertes d'hotels amb els MILLORS DESCOMPTES EN LÍNIA\nVia Oberdan 3, Peschiera del Garda City Center, Peschiera del Garda, Itàlia, 37019 - Excel·lent ubicació - Veure al mapa\nMés informació sobre Sweet House Only Rooms\nTant si es tracta d'un viatge de plaer com si és de negocis, Sweet House és una elecció d'allotjament magnífica quan visiten Peschiera del Garda. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Sweet House és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix magatzem d'equipatge.\nA més, totes les habitacions ofereixen una gran varietat de comoditats com ara aire condicionat, calefacció, escriptori, aparell de televisió, TV satèl•lit/cable per satisfer els clients més exigents. L'hotel ofereix moltes oportunitats d'oci úniques, com jardí. Si buscau un allotjament còmode i adequat a Peschiera del Garda, faci de Sweet House la vostra llar.


Les classes d’escacs tornen aquest estiu de la mà d’ EscaciMat!\nAprendre a jugar als escacs no és tan sols molt divertit, sinó que també és un joc on es pot aprendre i millorar moltes habilitats que seran beneficioses durant el dia a dia de tots els nens i nenes que ho practiquen. Escacimat us ofereix la possibilitat d’afegir les nostres classes d’escacs entre les activitats del teu casal aquest estiu.\nComptem amb un planell de professors/monitors que es dediquen habitualment a donar classes d’escacs en diferents escoles de tota Catalunya, sempre d’una manera didàctica i divertida per als nens. Amb més de 20 anys dedicats a l’educació, Escacimat és una escola d’escacs que ha comptat sempre amb el suport de pares i mares.\nEls escacs, són una eina molt útil perquè els nens millorin la seva memòria, la seva capacitat de decisió, la comprensió espacial, la lògica, l’autoconfiança o la concentració, entre altres moltes habilitats. El nostre objectiu és utilitzar els escacs com eina educativa a la vegada que ajudem a la difusió d’aquests, com afició que pot perdurar durant tota una vida.\nEls nostres professors es desplacen a través de tot el territori per a donar les classes d’escacs, sigui en escoles o en casals d’estiu. No és necessari que els nens tinguin nocions, ja que podran aprendre a jugar des de zero. Les activitats plantejades seran de caràcter divertit i estival, per a que els nens aprenguin sense donar-se compte.\nSi esteu interessats a incloure les nostres classes d’escacs als vostres casals d’estiu 2020, contacteu amb nosaltres en info@escacimat.com o trucant al 933 096 565 o al 669 748 008. A la nostra web www.escacimat.com podeu trobar més informació sobre el catàleg de serveis que oferim.


19 gener 2021 21:57\nEl president de Rússia, Vladimir Putin, ha anunciat aquest dimarts que el país ha registrat una vacuna contra el coronavirus, sent la primera registrada en el món, en una jornada en què el país ha aconseguit baixar dels 5.000 casos diaris, tot i que frega ja els 900.000.\n«Aquest matí ha estat registrada la primera vacuna contra la Covid-19 al món», ha anunciat el mandatari rus en una reunió de govern, segons informa l'agència de notícies Sputnik.\nPutin ha detallat que la seva pròpia filla s'ha vacunat i ha confiat que la producció en massa comenci aviat perquè arribi a tots els russos. La setmana passada, el Kremlin va apuntar l'octubre com a possible data d'inici de la campanya de vacunació contra el coronavirus.\nPer spainispain, fa 5 mesos\nqUE LA PROVIN ELS BORBONS


El triangle amorós mortal del crim de la Guàrdia Urbana a Movistar+: tots els detalls, noms i claus\nActualitzat 14/01/2022 13:48\nLa sèrie d'èxit emesa en TV3 i conduïda pel periodista i escriptor Carles Porta, Crims, fa el salt a Espanya a través de Movistar+. Amb un doblatge del mateix Porta i sota el nom Crímenes, s'estrena dilluns vinent, 17 de gener, amb els capítols sobre el conegut com a crim de la Guàrdia Urbana. Els quatre capítols del monogràfic s'encarreguen d'explicar el que va passar des de la troballa del cadàver fins al judici.\nQuines són les claus per entendre el cas? Qui és qui en el tràgic triangle amorós?\nEl crim de la Guàrdia Urbana arriba a Movistar+\nTot va començar -o acabar- el maig de 2017, quan un agent de la Guàrdia Urbana de Barcelona, Pedro Rodríguez, apareixia mort, calcinat al maleter d'un cotxe a prop del pantà de Foix, a la província de Barcelona, entre les comarques del Baix Penedès i el Garraf.\nPròtesi que va permetre identificar el cadàver / CME\nFeia dos dies que havia desaparegut i, encara que al principi el cos no es va poder identificar, una pròtesi que portava va permetre descobrir que, en efecte, era ell. El número de sèrie va portar a un nom i cognom, que va començar a revelar un macabre crim passional i la primera i més important figura: Rosa Peral.\nEls protagonistes: Rosa, Albert, Pedro i Rubén\nEls Mossos d'Esquadra, en primer lloc, van descobrir que la Rosa i el Pedro, la víctima, eren parella formal en el moment dels fets, encara que ella mantenia relacions amb altres persones. I aquí entra el tercer en discòrdia, Albert López, un altre agent urbà i amant de Peral.\nDe fet, l'Albert havia arribat a la vida de la Rosa abans que el Pedro, fent saltar pels aires el seu matrimoni amb un agent dels Mossos d'Esquadra, pare de les seves filles, el 2016. Aquest exmarit, el Rubén, és la quarta figura clau del cas.\nAlbert López / Cedida\nDes del final del seu matrimoni les relacions de la dona amb l'Albert i el Pedro eren constants i alternades, així com amb altres persones.\nI tot va acabar de forma macabra l'1 de maig quan, segons les investigacions, la Rosa va començar a planejar matar el Pedro, la seva parella.\nActualment, es considera que la idea de la Rosa i el seu amant Albert era formalitzar la relació i que, per algun motiu que encara no s'ha pogut aclarir, la presència de la víctima el complicava.\nMaten el Pedro i cremen el cos en un cotxe al pantà de Foix\nTal com van revelar les investigacions, López era a casa de Peral quan es va produir l'atac mortal, que el Pedro no esperava, tenint en compte que ella era la seva parella. Les proves ubiquen l'assassinat la nit de l'1 al 2 de maig de 2017.\nRosa Peral amb l'uniforme / Cedida\nDesprés dels fets, l'Albert i l'assassina van intentar fer vida normal i la nit del 2 de maig es van desplaçar amb dos cotxes i el cadàver al maleter fins al pantà de Foix, ubicat a la província de Barcelona, entre les comarques del Baix Penedès i el Garraf.\nI allà van intentar desfer-se del cos del Pedro, utilitzant combustible per calar foc al vehicle. Malgrat no eliminar el cos, que va ser identificat gràcies a la pròtesi d'esquena de la víctima, les flames van eliminar les proves per esbrinar quina va ser exactament la causa violenta de la seva mort.\nVersions que es contradiuen i sentència per a la Rosa i l'Albert\nLa idea de la parella assassina era desvincular-se del crim acusant el Rubén, l'exmarit de Peral i agent dels Mossos d'Esquadra, que havia refet la seva vida amb una altra dona. Tanmateix, el mosso va poder demostrar que no tenia res a veure amb la mort del guàrdia urbà Pedro Rodríguez.\nFinalment, i ja en tribunals, les versions dels amants van començar a contradir-se, acusant-se l'un a l'altre i impedint una lectura única del crim.\nDesprés del judici de l'Audiència de Barcelona i amb la confirmació del Tribunal Superior de Justícia de Catalunya, Peral i López van ser condemnats a 25 i 20 anys de presó.\nElla per assassinat amb traïdoria i amb agreujant de parentiu -la víctima era la seva parella- i ell per assassinat -per haver matat la parella d'ella, amb qui també tenia relació sentimental.\nEls quatre capítols que van arrasar en audiència en TV3 ara arribaran cada dilluns a Movistar+ sota el nom de Crímenes, doblada al castellà i amb possibilitat de veure-la en versió original amb subtítols.\nCada episodi compta una de les perspectives: el primer relata els fets, el segon la versió de Rosa Peral, el tercer la d'Albert López i la quarta la del jurat.


Gastronomia - VisitCalaMillor\nLa cuina mallorquina tradicional s’elabora bàsicament amb ingredients provinents de l’agricultura i ramaderia locals, productes frescos i de temporada. En combinació amb l’exercici físic moderat i diari, completen aquest estil de vida reconegut com un excel·lent model de vida saludable: la dieta mediterrània.\nLes receptes s’han transmès de generació en generació des de fa molts segles i estan íntimament vinculades a aquest estil de vida dels nostres pobles, amb dinars o sopars compartits, celebracions i tradicions. No hi ha dubte que els principals ingredients de la dieta mediterrània són la trilogia blat, vi i olivera; els llegums, les verdures i les fruites; peix, formatges i fruits secs. A més, cal afegir-hi un condiment essencial, potser l’ingredient bàsic: la sociabilitat.\nEls ingredients fonamentals de la cuina mallorquina són les hortalisses i les verdures; la carn de porc i de me, les aus de corral i la caça; el peix, com ara el calamar, la sípia, els molls i varietats de peix que es preparen a la planxa o al forn amb verdures; el pa i l’oli d’oliva; la patata, l’all, les cebes, les tomàtigues, les albergínies i la col, i també l’arròs.Un altre grup d’ingredients importants són les espècies i herbes aromàtiques, sobretot el pebre vermell, el pebre vermell i negre, el moraduix -semblant a l’orenga-, la menta, el fonoll i el fonoll marí.\nEntre els plats més coneguts i apreciats destaquen:\nSopes mallorquines, elaborades amb brou de verdures, carn de porc i a les quals, en darrera fase de cocció, s’afegeixen llesques de pa seques.\nEl tumbet, a força de capes de patata, pebrot vermell i albergínies fregides, que s’acompanya de carn o de peix.\nL’arròs brut, un arròs caldós de carn de porc i de pollastre, amb verdures i amb carn de caça de temporada.\nEl frit mallorquí o de matança, elaborat amb trossos de fetge, llom de porc, patata i pebrots -una variant d’aquesta elaboració és la freixura, plat típic en les celebracions de Pasqua, elaborat amb carn de me-; els rostits de me o de porcella; el conill amb ceba; el llom amb col i els tords amb col o amb ceba; i els caragols cuinats amb herbes aromàtiques.\nUna ocasió especial per degustar alguns d’aquests plats és la matança del porc, moment en què les famílies elaboren els tradicionals embotits mallorquins com ara la sobrassada i botifarró, entre d’altres.\nLa mar mediterrània ens ofereix gran varietat de productes amb els quals s’elaboren arrossos de peix, caldosos o secs; calamars i sípies farcits de carn o a la planxa; el peix al forn o la mallorquina, que es cuina amb capes de patata i de verdura… Altres plats típics són la llampuga amb pebrots, un peix de temporada que es pesca a la tardor i es serveix fregit amb pebrots i patates; o el peix en escabetx, que es prepara fregit deixant-lo refredar marinat en oli i vinagre, amb ceba i llorer.\nUn dels productes bàsics a la nostra cuina és el pa mallorquí, un pa consistent de forma rodona i sense sal, present en totes les menjades, amb el qual es prepara el pa amb oli, plat estrella de la nostra dieta i que s’elabora amb llesques de pa, tomàtiga de ramellet i oli d’oliva, un pessic de sal i que sol anar acompanyat amb formatge, carn a la brasa o qualsevol altre embotit.\nAltres productes elaborats a base de blat són les coques, una massa plana cuita al forn, amb verdures, amb julivert, amb pebrots a la brasa; o els ingredients del trempó, una espècie d’ensalada típica amb tomàtigues, pebrot verd, i ceba; els cocarrois, pasta en forma de mitja lluna farcits de verdures o ceba; les panades, pastes rodones farcides de carn i pèsols…\nEntre els dolços típics destaca la famosa ensaïmada, un dolç en forma d’espiral elaborat amb farina, sucre i mantega, present en totes les celebracions; o el gató, pastís típic elaborat amb ametles. Relacionat amb les festes de Pasqua, es preparen els rubiols, unes pastes dolces en forma de mitja lluna farcides de brossat o confitura, i els crespells.\nFinalment, la producció de vi, licors i aperitius tradicionals són un gran complement a les elaboracions culinàries de Mallorca. Destaquen el pal, les herbes, el rom i els vins mallorquins. En els últims anys la producció de vins de Mallorca ha augmentat de manera sorprenent. Actualment hi ha uns 60 cellers a l’illa que produeixen uns 300 tipus de vi. En ells, destaca l’ús de varietats locals, algunes d’elles desaparegudes i recentment recuperades: varietats de negres com el callet, manto negre i fogoneu; i varietats de blancs com el premsal.\nLa zona de CALA MILLOR MALLORCA compta amb una gran varietat de restaurants que ofereixen al visitant plats típics de la gastronomia mallorquina. En els supermercats i mercats locals també podeu trobar productes autòctons de l’illa.\nProtur Hotels organitza PROTUR XEF, concurs nacional d'escoles de cuina que se celebra en el Protur Biomar Gran Hotel & Spa de Sa Coma, Mallorca.\nEs tracta d'un esdeveniment molt excitant en el qual s'ofereixen les millors receptes de les grans promeses de la gastronomia a Espanya amb un concurs gastronòmic.\nDescobreix el mercats locals setmanals\nCada àrea celebra setmanalment el seu dia de mercat amb productes locals


Benvinguts al curs 2016-2017 | Ampa Pilarín Bayés\nBy ampapilarin Setembre 12, 2016\nDes de l’AMPA de l’Escola Pilarín Bayés us donem la benvinguda a un nou curs, en especial a les noves famílies.\nA continuació us detallem algunes qüestions pràctiques que poden ser del vostre interès:\nEXTRAESCOLARS: al llarg d’aquesta setmana rebreu una circular amb la graella d’activitats extraescolars que donaran inici el dilluns 3 d’octubre. Tanmateix, us convocarem a una reunió informativa per presentar-vos les activitats proposades.\nSOCIALITZACIÓ: Els alumnes que socialitzen els llibres de text els trobaran a les aules els primers dies de classe (llibres no fungibles). Qui hagi tingut alguna incidència amb els terminis de pagament o recollida de llibres fungibles es pot posar en contacte amb alex@materialescolardarmex.com o llibres.pilarin@gmail.com\nAl llarg del mes de setembre, rebreu una circular informativa sobre els Pressupostos Participatius de l’Ajuntament de Sant Quirze del Vallès. En els quals participem amb dues propostes molt necessàries per la nostra escola.\nMENJADOR i ACOLLIDA MATINAL: Qui necessiti aquests serveis es poden posar en contacte amb Tell92 a través del correu electrònic: TELL92@telefonica.net o bé trucant a 607986234 / 675177789\nSERVEI DE PSICOLOGIA I LOGOPÈDIA: Els interessats en aquests serveis, podeu trobar tota la informació al següent enllaç: https://ampapilarin.wordpress.com/que-fem-2/\nTROTALLIBRES: Malauradament, el projecte Trotallibres que es va iniciar fa dos cursos per als alumnes de Cicle Mitjà i Superior no tindrà continuïtat. Agraïm a les mares que ho vam fer possible.\nDARRERES ACCIONS AMPA:\nA l’estiu es van instal·lar cortines a l’edifici de Cicle Mitjà i Superior, així com a un aula del prefabricat.\nS’han pintat amb pintura de pissarra les fustes del pati dels petits (gràcies a la col·laboració d’un pare de l’escola).\nHem posat un parterre nou de fusta al jardinet de l’entrada del pati gran.\nHem col·laborat amb el 50% d’una caseta nova pel pati d’Infantil (pendent d’instal·lar per la brigada de l’Ajuntament de Sant Quirze del Vallès).\nAprofitem per agrair la col·laboració dels membres de la Junta sortint per la imprescindible tasca que han realitzat al llarg dels darrers anys en benefici de tots els nostres fills/es (Laura, Víctor, Fanny, Dani i Sílvia). Per la qual cosa, cada inici de curs l’Associació necessita de membres nous per continuar amb les nostres accions que tant afavoreixen l’escola de tots. Us animem a que formeu part de la Junta de l’AMPA!! Qui estigui interessat pot enviar un correu a ampa.pilarin@gmail.com


Goigs a sant Ermengol | Mapes de Patrimoni Cultural\nGoigs a sant Ermengol\nGoigs a sant Ermengol Els Prats de Rei\nImpremta: varis tallers tipogràfics\nCol·lecció de cinc fulls de goigs conservada a la Biblioteca Central d'Igualada, que conté diferents edicions d'un mateix text titulat: 'Goigs que es canten a la capella del gloriós Sant Ermengol, bisbe d'Urgell i Patró dels Prats de Rei, bisbat de Vic, a 3 de novembre', d'autoria anònima. El títol s'ha transcrit aquí segons la normativa actual de la llengua catalana, però en tots cinc fulls apareix escrit de maneres ortogràfiques diverses. Es tracta d'exemplars impresos sobre paper a una tinta (negre) i per una sola cara; als reversos no s'hi ha practicat cap tipus d'impressió. Cap dels fulls conté cap tipus de numeració ni de referència del tiratge.\nTots cinc fulls presenten una estructura compositiva molt similar amb petites variacions estètiques: dins d'una orla, que pot ser de motius vegetals i florals o bé de sanefes senzilles, en primer lloc es presenta el títol dels goigs a la capçalera; a continuació, s'ha gravat la representació de sant Ermengol amb vestimenta i atributs episcopals (mitra i bàcul) emmarcada dins d'un requadre i flanquejada per dos àngels o bé dos craters amb ornaments vegetals; a continuació, la lletra dels goigs distribuïda en tres columnes separades per dos corondells consistents en dues senzilles i fines línies verticals; la lletra es presenta igual en tots els fulls, salvant les variacions ortogràfiques pre-normatives abans assenyalades per al títol. Després de les tres columnes que contenen els goigs pròpiament dits, apareix una exhortació al Sant amb un 'ora pro novis' i un 'ut digni efficiamur promissionibus Christi' del Salve Regina; a continuació, i per finalitzar, en dues o tres línies que ocupen tot l'ample de la orla, s'ha inclòs un 'oremus'. En un dels casos, la indicació del taller o estamper del full s'ha fet dins la mateixa orla, just a continuació de l'oremus, però en els altres quatre casos aquesta referència es troba ja fora de l'orla.\nTres dels goigs a Sant Ermengol conservats a la Biblioteca Central d'Igualada es van imprimir en tallers de Barcelona, un a Sant Gervasi i un a Cervera, i les seves cronologies oscil·len entre finals del segle XVIII i finals del XX.\nAquests goigs a sant Ermengol fan referència a la veneració de que era objecte aquest sant a l'ermita rural homònima que hi havia a l'oest del terme municipal dels Prats de Rei.\n-BISBAL SENDRA, M. Antònia; MIRET SOLÉ, M. Teresa; MONCUNILL VIDAL, Conxa (2001): Els goigs a la comarca de l'Anoia, Ed. Fundació Salvador Vives i Casajuana, Barcelona, p. 309-311.


Control dels pisos turístics - El Temps\nEl Govern Balear aprovarà l’any 2017 una llei que pretén fer emergir l’oferta d’habitatges turístics ara il·legals a través del control dels portals web que els ofereixen.\nEl Govern de les illes Balears ha presentat l’avantprojecte de llei de regulació dels habitatges turístics. És la reacció política i legal a un fenomen nou a les Illes. El de la pràctica desaparició en determinats indrets dels pisos per llogar per a residents, perquè la majoria s’ofereixen a turistes per dies o setmanes i la resta està a uns preus desbaratadament alts. Així ha passat quasi de cop, en poc més d’un any, a Formentera, en bona part de l’illa d’Eivissa, en zones litorals de gran afluència turística i en alguns pobles de Mallorca, així com en tot el barri antic de Palma.\nLes dades que féu públiques recentment el Consell de Mallorca per a l’illa posen de manifest el boom dels habitatges turístics: el 2016 se n’han oferit quasi 20.000, dels quals només uns 5.000 estan registrats a la Conselleria de Turisme, la resta són oferta no regulada; representen unes 120.000 places turístiques, de les quals un 40% se situen en sòl rústic; d’aquestes últimes el 87% són en edificis il·legals o fora d’ordenació; més del 50% dels comercialitzadors −tan si són particulars com empreses− ofereixen més de 5 habitatges alhora i un 66% n’ofereix més d’un i, per tant, no es pot dir que facin economia col·laborativa; Palma, a pesar de la seva escassa població −440.000 habitants− si es compara amb les grans capitals mundials, figura entre les vint primers ciutats del món amb més intensitat d’habitatges turístics...


busosràpids.cat follats de Blanes a Lloret – Diari de Blanes\nby Xarxa de Diaris · 30 de juliol de 2017\nUna nova xarxa de 15 línies d’autobús interurbà entrarà en servei a partir del 2018 per agilitzar els transbordaments\nEl conseller Rull preveu que el sistema de l’ATM assolirà els 1.000 milions de viatges durant l’any vinent\nAGÈNCIA CATALANA DE NOTÍCIES.- El Govern posarà en marxa una nova xarxa d’autobusos interurbans per afavorir la intermodalitat a partir de 2018 a les principals zones urbanes del país. Segons ha avançat el conseller de Territori i Sostenibilitat, Josep Rull, en una entrevista a l’ACN, a partir de l’any vinent entraran progressivament en servei 15 línies que connectaran les estacions de ferrocarril (Metro, FGC, Rodalies o Regionals) amb altres línies de bus ja existents, com les de la xarxa Exprés.cat. Igualment, el conseller Rull ha previst que el sistema de l’Autoritat del Transport Metropolità assolirà els 1.000 milions de viatges durant l’any vinent i s’ha mostrat “prudentment optimista” sobre la possibilitat que el BEI financi la finalització de les obres del tram central de l’L9 del Metro de Barcelona.\nEl conseller ha explicat que un dels primers serveis de la nova xarxa busosràpids.cat (BRCAT) serà la connexió entre Castelldefels i Cornellà de Llobregat a través d’un carril bus segregat que circularà per la C-245, que “permetrà relligar aquestes grans ciutats i connectar entre el tren i el metro, reduint en 15 minuts el temps de trajecte”. Altres punts on el Departament de Territori i Sostenibilitat ha detectat demanda potencial d’aquest servei BRCAT són la connexió entre Barcelona i l’eix de la riera de Caldes (Caldes de Montbui, Palau-solità i Plegamans i Mollet), les línies com la de Corbera de Llobregat o Molins de Rei, que accedeixen a la capital catalana per la B-23 (on la Generalitat ha demanat a l’Estat un carril bus), així com a la zona entre Blanes i Lloret de Mar i entre Girona i Salt.\nLa nova xarxa operarà “en punts amb demanda acreditada i apostant per la velocitat comercial”, segons Rull. El conseller ha explicat que la xarxa Exprés.cat garanteix la mobilitat a velocitats comercials “de punt a punt”, mentre que la nova xarxa BRCAT vol afavorir la intermodalitat i la “capil·laritat” entre els sistemes d’autobús i els ferrocarrils.\nPrecisament, el titular de Territori i Sostenibilitat ha valorat molt positivament el desplegament de la xarxa Exprés.cat, que culminarà la seva primera fase entre finals de 2017 i el 2018 amb l’entrada en servei de les 10 línies restants, que inclouen les connexions Barcelona-Mollet o Lleida-Almacelles, sumant un total de 42 rutes. “La xarxa Exprés.cat cobreix les grans artèries del país, mentre que els BRCAT donaran capil·laritat a l’oferta intermodal. La posada en marxa d’aquests serveis representarà una salt endavant en la millora del transport públic del país”, ha conclòs Rull.\nEl transport públic de l’ATM registrarà 1.000 milions de viatges el 2018També en l’àmbit del transport públic, el conseller ha previst que el sistema de l’Autoritat del Transport Metropolità (ATM) de Barcelona arribarà als 1.000 milions de viatges el 2018, dos anys abans del que havia estimat inicialment el Govern. “Estem en condicions d’avançar dos anys aquests objectius. Estem batent rècords històrics cada any i es podria arribar a aquests 1.000 milions de viatges el 2018” ha afirmat Rull.\nEl Govern és “prudentment optimista” sobre el finançament del BEI a l’L9El conseller també ha assenyalat que el Govern és “prudentment optimista” sobre la possibilitat que el Banc Europeu d’Inversions (BEI) concedeixi a l’executiu català un crèdit que permetria completar el tram central de la línia 9 del Metro. Es tracta d’un préstec de 750 milions d’euros, que es podria elevar fins als 1.000 milions en cas de necessitat. “Això ens permetria acabar el túnel i permetre l’entrada en funcionament gradualment de les diverses estacions del tram central”, ha declarat Rull.”Aconseguir els recursos per acabar el tram central de l’L9 ha estat la gran prioritat del Govern en l’àmbit de les infraestructures de mobilitat”, ha indicat. Rull ha recordat que aquesta via de finançament no és l’única que estudia el Govern, però que l’existència d’aquesta línia de crèdit del BEI per lluitar contra el canvi climàtic disposa de “molt bones condicions”. El comitè executiu del BEI està estudiant la proposta de la Generalitat i, en cas de dictamen positiu, el consell d’administració del Banc podria donar el vist-i-plau al finançament. “La resposta és imminent i es donarà al llarg d’aquest any”, ha conclòs.\nTags: busosràpids.catJosep Rull\nJosep Rull el Conseller setciències amb la C32\nby Xarxa de Diaris · Published 9 de febrer de 2017\nby Xarxa de Diaris · Published 22 de juny de 2016\nby Xarxa de Diaris · Published 10 de maig de 2016


L’huracà ‘Matthew’ toca terra als EUA i provoca fortes inundacions\nCARIB DESASTRES NATURALS\nAl seu pas per Florida hauria causat almenys quatre morts || A Haití, desolada amb més de 900 víctimes mortals, comença a arribar l’ajuda humanitària\nUn grup de persones observa una escola afectada pel pas de l’huracà ‘Matthew’, a Haití.\nL’huracà Matthew va tocar ahir terra a prop de la ciutat de McClellanville, a la costa de l’estat de Carolina del Sud, i hauria provocat ja importants inundacions a l’interior, malgrat descendir a categoria 1, segons va informar el Centre Nacional d’Huracans dels Estats Units (NHC).\nSegons aquesta agència, “la combinació de la maror ciclònica perillosa, la marea i les ones grans i destructives causaran que s’inundin àrees normalment seques a prop de la costa a l’augmentar els nivells d’aigua que es moguin sobre terra des de la costa”. Segons les prediccions, el nivell de la pluja acumulada a causa de Matthew podria assolir entre els 20 i 30 centímetres en les dos Carolines, a la costa atlàntica nord-americana, amb acumulació de fins a 38 centímetres en punts aïllats i perilloses inundacions. La tempesta va provocar gairebé 900 morts a Haití i va sacsejar també Geòrgia i Florida, on es van comptabilitzar quatre morts. A més, va deixar almenys 1,5 milions de llars i negocis sense subministrament elèctric. Divendres a la nit hi havia tan sols a Florida més de 6.000 persones acollides en refugis, segons va informar el governador d’aquest estat, Rick Scott, que dissabte es va mostrar satisfet que s’hagin limitat els danys. “És una benedicció que Matthew s’hagi quedat lluny de la nostra costa”, va afirmar, encara que va reconèixer inundacions, carreteres danyades, arbres abatuts i falta de subministrament elèctric. No va voler fer referències, en canvi, a les persones mortes.\nEn canvi, a Haití, on la tempesta va passar dimarts, encara hi ha 61.500 persones en refugis, segons les autoritats. Metges Sense Fronteres va traslladar els primers afectats pel còlera en helicòpters.\nEls Estats Units van enviar al vaixell amfibi de transport Taula Verda amb helicòpters pesants, excavadores i vehicles de transport d’aigua potable. A més, el vaixell compta amb dos quiròfans.\nAixí mateix, un avió amb tones de subministraments humanitaris procedents del Fons de Nacions Unides per a la Infantesa (UNICEF) aterrarà a Port-au-Prince en les pròximes hores per a la distribució a les zones més afectades.


Can Batlló acull una jornada de suport a la campanya #JustíciaJuanAndrés que servirà per recordar a Juan Andrés Benítez, l’empresari que va morir el 6 d’octubre al carrer Aurora després de ser reduït pels Mossos d’Esquadra. A les 17 h el Grup de Joves del Forn Teatre representarà l’obra ‘Operación Salfumán’. A les 19 h es farà una taula rodona sobre el cas que comptarà amb l’advocada Laia Serra, el professor de Filosofía de la Universitat de Barcelona, Santiago López Petit, i el coordinador de Gais Positius, Joaquim Roqueta. A les 21.30 h es farà un concert amb el cantautor El Muerdo i el grup de rumba catalana Sota Taula. La nit la tancarà el DJ Libélula. Els 5 € de l’entrada serviran per donar suport a la campanya.


Holiday Inn Oklahoma City Airport Oklahoma City (OK) Estats Units - Ofertes d'hotels amb els MILLORS DESCOMPTES EN LÍNIA\n4401 Southwest 15th, Aeroport Will Rogers World, Oklahoma City (OK), Estats Units, 73108 - Veure al mapa\nBen posicionat a Aeroport Will Rogers World, Holiday Inn Oklahoma City Airport és un lloc ideal d'inici d'excursions a Oklahoma City (OK). Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Golf Westwood Park, Estació Celebration, Tener's Western Outfitters.\nL'ambient de Holiday Inn Oklahoma City Airport es reflexa en cada habitació. televisió de pantalla plana, habitacions per a no fumadors, aire condicionat, calefacció, servei de despertador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Holiday Inn Oklahoma City Airport la base perfecta per a gaudir de la seva estada a Oklahoma City (OK).\nTots els tipus de viatgers (89) Parelles (26) Viatgers en solitari (19) Famílies amb infants petits (25) Famílies amb infants grans (7) Grups (12)


Abidal ja pensa en blaugrana\nEl francès jugarà al Barcelona les pròximes quatre temporades\nEl defensa internacional francès Eric Abidal, fins ara en el Lió, firmà ahir el contracte per a la seva incorporació al FC Barcelona per quatre temporades. «Les negociacions no han estat fàcils. El Lió ha rebutjat diverses ofertes del FC Barcelona, des de la primera, de vuit milions d'euros. El Barcelona ha estat sempre un objectiu per a mi. Estic molt content d'haver firmat», explicà Abidal en la seva presentació. El francès durà el número 22 a la seva camiseta i substituirà a la banda esquerra de la defensa l'holandès Giovanni Van Bronckhorst, nou jugador del Feyenoord holandès. El fitxatge tindrà un cost de 15'8 milions d'euros, confirmà el club hexacampió de França.\n«Prosseguim així la nostra feina per reforçar l'equip», declarà el director esportiu del FC Barcelona, Txiki Beguiristain. La indemnització pel traspàs és de 15 milions d'euros i s'hi hauran d'afegir 500.000 euros més si l'equip es proclama guanyador de la Lliga de Campions en els quatre anys del contracte d'Abidal. Un total de 800.000 euros se sumen a l'operació com interessos. Abidal arribà al Lió des del Lille el juny del 2004 amb un traspàs de 8'5 milions d'euros, als quals s'hagueren de sumar un milió i mig més com a extres pels diferents títols de Lliga conquerits per l'equip. El jugador es converteix en el tercer fitxatge del Barça per a la temporada pròxima, després de les incorporacions del també francès Thierry Henry i del futbolista de Costa d'Ivori Yaya Touré. La inversió en noves incorporacions arriba ja als 48 milions d'euros. Està previst que en els pròxims dies s'incorpori a l'equip el romanès Cristian Chivu.


Protecció Civil preveu pluges molt intenses i recomana avançar el retorn a casa pel pont\nUn dia de pluja a Terrassa vist amb els ulls de Cristóbal Castro\nLes tempestes es mantindran durant hores durant la propera nit generant importants acumulacions d’aigua i possibles creixements dels rius al litoral i prelitoral\nProtecció Civil de la Generalitat ha activat l’alerta del Pla Especial d’Emergències per Inundacions de Catalunya INUNCAT per les pluges previstes a partir d’aquest vespre i fins demà al matí sobretot a tot el litoral i prelitoral avançant des de Terres de l’Ebre fins a Girona. El Servei Meteorològic de Catalunya (SMC) preveu precipitacions importants que entraran a última hora de la tarda per Terres de l’Ebre i Tarragona. Amb el pas de les hores s’acostaran a Barcelona i aniran escombrant Catalunya fins a sortir per Girona al final de l’episodi.\nLes pluges podran ser localment d’alta intensitat i generar nombroses incidències a les zones urbanes de tot el litoral i prelitoral podent superar els 40 l en 30 minuts a molts punts. L’episodi de pluges, que s’allargarà durant tota la nit, podrà deixar acumulacions d’aigua importants que produeixin afectacions a zones urbanes, amb acumulacions d’aigua a carrers i també a baixos, garatges i soterranis. També es pot produir la crescuda sobtades dels rius i rieres, especialment al litoral, amb la possibilitat d’afectacions a l’entorn. Les pluges aniran acompanyades de fort vent al litoral i prelitoral fet que pot incrementar les incidències. Es recomana evitar romandre a l’exterior si les ratxes són fortes.\nA més, caldrà extremar les precaucions al volant, ja que demà al matí les pluges coincidiran amb la mobilitat pròpia d’un matí laborable i es podrien donar incidències en la circulació amb inundacions a carrers i carreteres del litoral. En els àmbits urbans les precipitacions poden provocar inundacions en baixos i soterranis. En aquests casos, cal que prevegeu mesures de protecció.


L’Ajuntament de Tavernes de la Valldigna activa un protocol davant l’onada de fred\nL'Ajuntament de Tavernes de la Valldigna ha posat en marxa el protocol d'actuació municipal per temperatures baixes davant l'onada de fred que estem patint estos dies, i que es prolongarà fins dimarts que ve. El protocol s'activà ahir i estarà actiu fins el dilluns 12 de febrer, quan s'espera que suavitzen de nou les temperatures mínimes.\nEls departaments implicats són Serveis Socials, Policia Local i Esports. La Regidoria de Serveis Socials coordina el protocol i proporciona atenció especialitzada a les persones sense sostre. La Policia Local, per altra banda, derivarà les persones sense sostre als centres habilitats per a donar-los recer, i patrullarà equipada amb mantes. A més, s'han habilitat unes dutxes en el camp municipal d'esports i s'hi ha previst un espai on remetre estes persones.\nSi alguna persona té o detecta alguna necessitat, pot posar-se en contacte amb la Policia Local (962 824 161), telefonar a emergències de la Comunitat Valenciana (112) o acudir a la Central de Policia Local en l'avinguda de la Valldigna, 65.\nMás en esta categoría: « Tavernes de la Valldigna oferirà atenció especialitzada en salut mental L’Ajuntament de Tavernes promociona la gastronomia local »


Tercera edició de la RutaTapa de Sant Adrià de Besòs — Ajuntament de Sant Adrià de Besòs\nSant Adrià Soluciona\nSou a: Inici Sant Adrià per temes Alcaldia Notícies Tercera edició de la RutaTapa de Sant Adrià de Besòs\nLa protecció de les persones més vulnerables i la millora dels espais públics dels barris, objectius del pressupost 2017\nTercera edició de la RutaTapa de Sant Adrià de Besòs\nHi participaran bars i restaurants de Sant Adrià Nord i Sant Joan Baptista\nDesprés de l'èxit obtingut en altres edicions, torna la Ruta Tapa, que se celebrarà en el marc de la Festa Major d'enguany. Del 7 a l'11 de setembre, els bars i restaurants de Sant Adrià Nord (del nucli antic a l'autopista) i de Sant Joan Baptista oferiran noves i saboroses tapes.\nEls consumidors i consumidores podran participar en un concurs i tindran la possibilitat de guanyar un dels tres premis que s'ofereixen. Només caldrà portar la butlleta de la Ruta i, un cop feta la consumició, demanar al bar o restaurant que hi posi el segell corresponent. Per participar-hi, s’hauran d’aconseguir dels establiments participants, els segells mínims establerts: caldran els segells de 3 establiments de Sant Adrià Nord i de 2 de Sant Joan Baptista. Després s’haurà de deixar la butlleta en una de les urnes instal·lades als bars i restaurants de la Ruta.\nD’altra banda, els consumidors també valoraran, a la mateixa butlleta, les tres tapes més bones. Les tres tapes guanyadores rebran un premi de reconeixement.\nA la butlleta tindreu també la informació dels bars i restaurants participants amb una foto de l’establiment, el nom de la tapa que han elaborat i l’horari per tastar-la. La butlleta la podreu trobar als establiments de la Ruta, a l’Oficina d’Atenció al Ciutadà de l’Ajuntament (OAC) i a les instal·lacions municipals.\nSant Adrià de Besòs, 5 de setembre de 2017


Doctorat Industrial | Programa de Doctorat\nPROGRAMA DESTINAT A EMPRESES INTERESSADES A IMPULSAR PROJECTES DE RECERCA,DESENVOLUPAMENT I INNOVACIÓ\nL’avantatge competitiu sostenible de les empreses i organitzacions, en l’economia del coneixement i en un món global i interconnectat, té dos fonaments principals: el capital humà i la capacitat d’innovació i la millora contínua.\nCatalunya actualment té un sistema universitari de primera línia en l’àmbit científic i tecnològic que, al llarg de la darrera dècada, ha estat capaç de generar innovacions i descobriments d’impacte mundial, de formar persones que estan a l’avantguarda del coneixement i que disposa d’equipaments i instal·lacions capdavanteres.\nLa transferència d’aquesta tecnologia i d’aquests coneixements és el repte de la propera dècada per al desenvolupament econòmic i social de Catalunya.\nEl Pla de Doctorats Industrials del Govern de la Generalitat de Catalunya, en col·laboració amb les universitats, té per objectius contribuir a la competitivitat i internacionalització del teixit industrial català, retenir talent i situar els estudiants de doctorat en condicions de desenvolupar projectes d’R+D+I en una empresa.\nEn què consisteix un doctorat industrial?\nUn projecte de doctorat industrial és un projecte de recerca estratègic d’una empresa, on el doctorand/a desenvoluparà la seva formació investigadora, en col·laboració amb una universitat, que serà objecte d’una tesi doctoral i en el qual la Generalitat de Catalunya donarà suport econòmic.\nUna inversió de futur per a l’empresa, la universitat i el doctorand/a\nL’empresa té la possibilitat de treballar conjuntament amb investigadors d’alt nivell científic que estan a l’avantguarda del coneixement. Pot atreure i contribuir a formar persones de gran potencial per millorar la competitivitat i la internacionalització de l’empresa i també crear ponts de col·laboració amb científics que poden ser aliats estratègics de futur.\nL’empresa també té la possibilitat d’aplicar deduccions fiscals en l’impost sobre societats i bonificacions en les cotitzacions a la Seguretat Social.\nLa universitat pot contribuir al desenvolupament del país incrementant la capacitat innovadora del nostre teixit socioeconòmic formant investigadors/es que hauran d’enfrontar-se a reptes altament complexos, sovint interdisciplinaris i amb uns requeriments de viabilitat i qualitat exigents.\nEls doctorands tenen l’oportunitat de participar en un projecte d’R+D+I que pot generar alt valor afegit al seu currículum, contractats per una empresa compromesa amb la innovació i la recerca. Estaran tutelats per persones de l’empresa i de la universitat que orientaran i avaluaran de forma contínua els seus progressos. Rebran formació complementària en matèries que són molt atractives per a les empreses i podran realitzar una estada internacional i assistir a congressos i jornades que els aportin les relacions i els contactes necessaris per desenvolupar-se professionalment en el mateix camp.\nAmb la promoció del Doctorat Industrial, la Generalitat de Catalunya pretén donar impuls a les empreses per millorar la seva competitivitat i internacionalització mitjançant la transferència de talent investigador a l’empresa. Aquest, és de tipus econòmic i funciona de la següent manera: l’empresa ha de contractar el doctorand/a per un període de 3 anys amb un sou brut anual de 22000€. La Generalitat donarà un ajut de 7200€ en concepte de tutoria per a l’empresa que correspon aproximadament al cost patronal. A més, ofereix incentius fiscals en funció dels beneficis de l’empresa que varien des d’una reducció del 42% en la retribució bruta del doctorand, un 40% del cost de la SS o fins i tot un 90% del cost del doctorand en funció dels beneficis de l’empresa.\nIdentificar un repte clau per a la millora de la competitivitat de o per a la millora en el servei de l’empresa.\nL’empresa, en col·laboració amb la universitat, definirà el projecte de R+D+I.\nUniversitat i empresa, conjuntament, especificaran els coneixements i les capacitats que haurà de tenir la persona encarregada de desenvolupar operativament aquest projecte.\nFormalitzar la col·laboració entre les parts implicades mitjançant un conveni de col·laboració entre la universitari l’empresa i formalitzar l’admissió del candidat al programa de doctorat. Posteriorment, optar a la convocatòria d’atorgament del finançament públic, d’acord amb els requisits que s’hi estableixin.\nPer a qualsevol dubte o aclariment podeu contactar amb nosaltres a la bústia doctorat@salle.url.edu o bé al web de la Generalitat de Catalunya Doctorat Industrial .


Responsabilitat ambiental. Assegurances | PIMEC\nResponsabilitat ambiental. Assegurances\nCobreix la teva empresa davant dels riscos ambientals\nSegons la Llei 26/2007 de Responsabilitat Mediambiental l’operador responsable d’un dany ambiental ha de retornar els recursos naturals danyats al seu estat original i sufragar el total de costos que comporten les corresponents accions preventives o reparadores. Així mateix, la llei exigeix a les empreses afectades que disposin d’una garantia financera per cobrir la seva responsabilitat.\nAssegura’t contra aquest risc amb PIMEC. Blinda la teva empresa i no permetis que un accident mediambiental faci tancar la teva pime.


Comunicació de vaga: quan la crisi ens ve de dins – Comfluència – El blog d'Opteam\nVaga de metges: la tempesta perfecta\nUn exemple a estudiar és el que està oferint aquests dies la vaga de metges d’Atenció Primària. El Departament de Salut ha adoptat un discurs adient que se centra en quatre idees:\nEls treballadors tenen raó i estem junts per intentar millorar la qualitat del servei. (També som “els bons”).\nTenim recursos limitats i depenem de tercers. (“No som culpables” de la situació, hi ha un context i uns altres actors que ens condicionen).\nEstem negociant per trobar una solució. (Ens esforcem per resoldre-ho).\nGestionem els serveis mínims perquè els ciutadans no es ressentin de la vaga. (Seguim cuidant els nostres usuaris/clients/ciutadania).\nLa dificultat és que, al factor vaga, s’hi sumen la capacitat de mobilització del col·lectiu mèdic, el fet d’afectar un servei bàsic per a la ciutadana i un context negatiu previ (retallades). Una tempesta perfecta difícil de navegar. Això ha fet optar els representants de la Generalitat per una exposició mediàtica tan ínfima que –disculpeu el joc de paraules– frega la vaga de comunicació. El perfil baix no és una mala opció en aquests casos, però en excés pot deixar al descobert que no hi ha ningú que piloti el vaixell…\ncomunicació comunicació de crisi comunicació institucional comunicació interna\nEntrada prèviaAnterior Com hem de comunicar per arribar a un consumidor cada cop més "conscient"?\nEntrada següentSegüent Les faltes d’ortografia afecten el prestigi de la marca


L'empresa 'Bedding Industrial Begudà' rep el Premi a la Millor Iniciativa Empresarial del 2015 - Garrotxa Digital\nOlot - Publicat a les 22:03h\nComentaris tancats a L’empresa ‘Bedding Industrial Begudà’ rep el Premi a la Millor Iniciativa Empresarial del 2015\nEl jurat dels Premis Garrotxí de l’Any a la Millor Iniciativa Empresarial ha cregut que l’empresa Bedding Industrial Begudà es mereix aquest reconeixement. És una empresa especialitzada en la fabricació de teixits a mida, sobretot per a roba de llit. És l’única empresa del sector a Europa amb un procés de fabricació totalment vertical. OLOT TELEVISIÓ ha emès en directe per primera vegada l’entrega dels premis i el programa es podrà tornar a veure aquest cap de setmana.\nEl teixit del fil, la tintura, el blanqueig, la laminació i la confecció de les diverses gammes de producte… tots els processos es realitzen a l’empresa.\nEl 2015 va crear Dermofresh, amb el millor teixit cent per cent Natural Tencel, sense productes químics i amb òxid de zinc, laminat amb una membrana impermeable i transpirable. La incorporació d’aquest òxid és un dels aspectes més innovadors i exclusius del producte, ja que habitualment s’utilitza en cosmètica i, més enllà de protegir l’usuari, repara les cèl·lules de la pell i redueix els mals olors. A més, aquest revolucionari teixit, que actua com una segona pell, respecta tot el confort dels matalassos i coixins, al mateix temps que els protegeix. Bedding Industrial Begudà el comercialitza a Espanya i Europa amb la marca B.Sensible.\nL’empresa forma part del grup MITSA que, amb 30 anys d’existència, s’ha convertit en un referent en la fabricació de teixits tècnics i productes acabats per la protecció de matalassos i coixins. El grup compta amb 70 treballadors i està present a més de 50 països sobretot a Europa, els Estats Units i Àsia, amb un volum d’exportació del 80%.\nDesprés de jugar de tu a tu contra un rival de Primera Divisió,la Unió Esportiva Olot obre altre cop el capítol de la lliga, aquest diumenge a casa davant l’Espanyol B. Els de Raúl Garrido arriben amb confiança pel joc i l’ànim mostrat en els darrers…


Què podem dir d’Àngel Molina a aquestes alçades? Que potser és el DJ espanyol més important? Que estava allà abans que gairebé tota la resta? Que la seva qualitat mai no ha decaigut? Que ha sabut com adaptar-se als nous temps i estils sense perdre la seva personalitat? Que tot i el seu extens passat és una de les veus a qui s’ha de tenir més en compte quan es parla del futur? Que ha passat per més Sonars que tu pel passadís de casa teva? Doncs tot això i molt més podríem dir d’ell i encara ens quedaríem curts. Ens fa l’efecte que tothom que tingui un mínim interès pel techno ha estat, al menys un cop a la vida, a una sessió seva, i la majoria n’han sortit encantats i amb ganes de repetir. Tu pensaràs el que vulguis però, des del nostre punt de vista, només podem comentar que portem anys convidant-lo a punxar, i esperem poder comptar amb ell molts més.


La FSS-CCOO i semFYC ofereixen un curs de cures pal·liatives dirigit a metges de família - CCOO Hospital Municipal Badalona\n12 de set. 2016, 22:37 publicada per Secció Sindical CCOO-HMB\nFruit de l’Acord de col·laboració signat entre la Federació de Sanitat i Sectors Sociosanitaris de CCOO (FSS-CCOO), primer sindicat del sector sanitari, i semFYC, societat científica de referència per a la medicina familiar i comunitària, a partir del proper mes d’octubre s’impartirà la primera acció formativa dissenyada per ambdues organitzacions, elaborada i tutoritzada per membres del GdT Atenció Pal·liativa de la semFYC, i dirigida en exclusiva a professionals de la medicina de família d’ambdues organitzacions. El curs s’ofereix a un preu molt competitiu, 19 euros en aquesta primera edició.\nL’interès mutu de col·laboració entre la FSS-CCOO i la semFYC sorgeix del context laboral i econòmic actual, extremadament complex per als que comencen la seva carrera professional com a especialistes en medicina de família i comunitària.\nPer aquest motiu i fruit de l’acord de col·laboració signat entre la FSS-CCOO, primer sindicat del sector sanitari, i la semFYC, societat científica de referència per a la medicina familiar i comunitària, les dues organitzacions ofereixen formació de qualitat a un preu molt competitiu (19 euros en aquesta primera edició) per donar suport al col·lectiu de joves metges i metgesses de família i residents; els més perjudicats, actualment, dins de l’especialitat.\nEl primer curs que s’ofereix, impartit a través d’FYSA, el centre de formació de la FSS-CCOO, és:\nDel 3 d’octubre al 2 de desembre de 2016\n– Concepte de cures contínues. Medicina pal·liativa i atenció primària.\n– Control de símptomes en cures pal·liatives.\n– Cures de la pell\n– Nutrició del pacient al final de la vida\n– Sedació pal·liativa i urgències\n– La via subcutània


Més per Montornès advoca per donar més poder a la ciutadania i treure-li als polítics - somMontornès\nAmb el lema “Tot depèn de tu” la plataforma es dona a conèixer a la població amb la voluntat d’un canvi real a l’Ajuntament\nDilluns, 25 de març de 2019 | 12:25h\nMés per Montornès advoca per donar més poder la ciutadania i treure-li als polítics | Ferran Figueras\nCan Saurina va acollir aquest divendres la presentació a la ciutadania de la nova plataforma Més per Montornès. A l’acte, van parlar diversos membres dels partits que la conformen com ERC, Partit dels Comunistes de Catalunya i persones que havien format part d’ICV i EUiA amb l’objectiu comú de canviar Montornès.\nLa plataforma neix amb la voluntat de fer un front comú d’esquerres i donar el poder a la ciutadania per triar que s’ha de fer al municipi. Joffre Giner regidor per ERC i membre de Més per Montornès assegurava que “volem que la ciutadania decideixi, el futur de Montornès depèn dels nostres veïns i veïnes”, d’aquesta premissa sorgeix el lema capdavanter del partit, “Tot depèn de tu”.\nPaco Sánchez responsable polític del Partit dels Comunistes de Catalunya, que també s’ha adherit a la plataforma, remarcava que aquesta “sorgeix de la necessitat que ens trobem alguns veïns i veïnes que estem farts de promeses que no es compleixen”, “ens toca començar a fer allò que al principi havíem delegat en altres” afegia.\nDurant l’acte també van participar membres que s’hi ha adherit per lliure com és el cas de José Bizarro, que havia format part en les anteriors legislatures d’ICV-EUiA. Bizarro ha recordat projectes que es van prometre en anteriors mandats, com és el cas de la Residència Centre de Dia. De fet, la Residència és un dels punts claus pels quals vol lluitar Més per Montornès i se n’ha parlat més d’una vegada a la presentació, afirmant "que no es pactarà amb ningú que no prioritzi el projecte de la residència".\nPer la seva part, Aida Travé de Jovent Republicà també va fer palesa de la importància dels i les joves remarcant que “el jovent podem i hem de ser un dels principals motors de transformació, ja que som la generació més ben preparada de la història”. Una de les prioritats que ha destacat ha estat la creació d’un model d’oci alternatiu a Montornès, “que acabi amb l’actual que fomenta i permet el masclisme, agressions sexuals, assetjament i cosificació de la dona, i que es materialitza amb l’única discoteca del poble”, “la qual suma desenes de denúncies i casos d’assetjament sexual, racisme, etc.”, afegia.\nL’acte ha comptat també amb la presència de Marc Verneda, regidor de la plataforma veïnal Assemblea Ciutadana de Sentmenat, que va guanyar les darreres eleccions municipals però que un any després una moció de censura els va fer caure del govern. Verneda ha remarcat la importància de la unió veïnal, “el primer de tot són les persones i quan una candidatura es forja amb unes persones d’una localitat que el que volen és treballar pel seu poble i millorar la qualitat de vida dels seus veïns i veïnes, té una qualitat per sobre de les altres”.\nUn altre convidat a l'acte ha estat Gabriel Fernández, regidor d’Acció Social a l’Ajuntament de Sabadell, que ha destacat la importància d'aquesta unió de diverses forces polítiques, “n’estic segur que serà molt positiu, amb un programa comú, uns candidats comuns i un projecte comú” afegia.


39 anys de dona cooperativista al meu estimat CIDE – Unió de Cooperatives de Treball Associat de les Illes Balears\nDes de la calmada jubilació, avui, record els trenta-nou anys de feina com a cooperativista al CIDE. Anys dedicats a la cooperativa amb fermesa i bon fer.\nHa plogut molt i molt, d’ençà els meus inicis com a educadora infantil. He de dir,però, que he pogut gaudir molt de tots aquests any de fer feina i de, afortunadament, poder acompanyar diferents generacions de nins i nines que han passat per la nostra estimada escola.\nLa meva experiència laboral ha vingut marcada pel cooperativisme, on totes les persones, independentment del seu gènere, són iguals. Aquesta és la vertadera força del cooperativisme. El vot dels homes és exactament igual al vot de les dones en les assemblees, i per això les dones vàrem poder empoderar-nos i prendre les nostres pròpies decisions sobre el nostre entorn professional, cosa que a altres models d’empresa és impensable.\nA educació infantil hem estat sempre un grup de “valentes” dones que fèiem molta feina, però la feiem ben de gust. Tant al centre, com a fora, i havia molt bon ambient; record viatges, excursions, sopars i moltes altres trobades.\nA més, i ja per acabar, confessar que he estat la dona d’un cooperativista i mare d’una cooperativista. He trobat a la feina una familia, tot un grup de persones que hem lluitat per continuar impulsant aquest model d’empresa que ens té en compte a totes i a tots.\nGràcies i una forta abraçada cooperativa.\nMaria Jose Gonzalez Solsona\nMestra jubilada del CIDE


Josep Busoms - Viquipèdia, l'enciclopèdia lliure\nJosep Busoms redirigeix aquí. Per al fotògraf i atleta català, vegeu Josep Busoms i Domènech.\n1828 (57/58 anys)\nGuerra Gran, Guerra del Francès i Guerra dels Malcontents\nJosep Busoms, o Bussoms, conegut com a «Jep dels Estanys» (Vallcebre, Berguedà, 1770 - Olot, la Garrotxa, 1828), fou un militar i guerriller català de finals del segle XVIII i del primer terç del segle XIX.\nSembla que participà en l'anomenada Guerra Gran o Guerra dels Pirineus, que enfrontà, entre el 1793 i el 1795, Espanya i França, fruit de la Revolució Francesa.\nEn el curs de la Guerra del Francès (1808-1814) va desertar de l'exèrcit regular espanyol, del que formava part, i va organitzar una partida o grup guerriller propi que actuava contra les tropes napoleòniques, i que duia a terme també activitats de contraban o robatori.\nS'alçà contra el règim liberal del Trienni Constitucional (1820 - 1823), actuant al Berguedà i al Solsonès.\nFruit de la restitució a Espanya de l'absolutisme, gràcies a la invasió dels Cent Mil Fills de Sant Lluís en ajuda del rei Ferran VII d'Espanya, va ésser ascendit al grau de coronel.\nFou un dels cabdills de la Guerra dels Malcontents, arribant a ésser segon cap de l'autoanomenada Junta Superior Provisional de Govern del Principat de Catalunya.\nAmb la desfeta, el 1827, dels ultrareialistes, Josep Busoms va escapar inicialment a França, però en ser-ne foragitat per les autoritats franceses, va retornar a territori espanyol, essent detingut a Beget i Rocabruna el 3 de febrer de 1828, juntament amb tres acompanyants seus, el seu nebot Joan Busoms, Josep Grandia i Vicenç Noguera, tots ells, també, de Vallcebre. Fou afusellat a Olot a finals d'aquell any.\n↑ 1,0 1,1 1,2 1,3 1,4 1,5 1,6 Oller i Vila, 1997.\n↑ 2,0 2,1 Gol i Roca, 1989.\nGol i Roca, Antoni «Berga i comarca durant les tres guerres carlines» (PDF) (en català). Dovella, 32, 1989, pàg. 27-33 [Consulta: 20 gener 2015].\nOller i Vila, Josep «Guerrillers absolutistes i carlins: «Jep dels Estanys» i Josep Grandia «el Nai»» (PDF) (en català). L'Erol, revista cultural del Berguedà, Vallcebre, un poble per descobrir, 56, 1997, pàg. 20-22 [Consulta: 20 gener 2015].\nObtingut de «https://ca.wikipedia.org/w/index.php?title=Josep_Busoms&oldid=19991575»\nLa pàgina va ser modificada per darrera vegada el 14 juny 2018 a les 13:07.


La Llacuna vol recuperar el jaciment de Castellar amb un camp de treball\nHo organitza l’entitat local escoltista Agrupació Josep Carol\nDivendres, 1 abril 2016. 03:00. Redacció AnoiaDiari.\nLa COCAT, Coordinadora d'Organitzadors de Camps de Treball Internacionals de Catalunya,sota la direcció de la Fundació Escolta Josep Carol, han programat per al proper mes de juny, un nou camp de treball a la Llacuna, concretament en el jaciment arqueològic de Castellar. Es durà a terme del 26 de juny al 16 de juliol.\nLa Llacuna engegarà en tres mesos un camp de treball arqueològic. Els objectius de la iniciativa són consolidar i expandir l'atractiu turístic de la zona a través d'accions de reconstrucció i manteniment del patrimoni local. És tracta d'un camp internacional on fer voluntariat i descobrir la riquesa i particularitats de la teva terra. A Catalunya es porten a terme anualment uns 15 camps de treball internacionals, que acullen al voltant de 300 persones participants d'altres països, però es reserva tres o quatre places a cada projecte per a catalans i catalanes.\nLa COCAT una plataforma d'entitats fundada el 2005 i integrada per aquelles entitats catalanes que organitzen camps internacionals des de fa més de dos anys consecutius i que han volgut ser-ne membres. Actualment, són membres de COCAT: Casal de Joves de Cardedeu, CRUC, Fundació Catalana de l'Esplai, Fundació Escolta Josep Carol, Centre Excursionista Empordanès, RAI, Obre't Ebre i Ascalfó. Els membres de COCAT, com a entitats educatives de base participativa i social, organitzen els camps de treball com una eina de voluntariat internacional per promoure l'intercanvi cultural. La voluntat és potenciar el coneixement de Catalunya entre els joves d'arreu del món, des de la singularitat que la representa tot coneixent la realitat social i cultural catalana. Els projectes de voluntariat que es promouen es troben sota el paraigües de valors com la inclusió, l’educació per a la sostenibilitat, la igualtat, la solidaritat internacional i la participació social. Per a més informació es pot contactar amb la Fundació Escolta Josep Carol, al telèfon 93 268 91 11 o www.josepcarol.cat.\nLa clàssica Festa de la Forja de Piera, aquest diumenge\nLes festes del Sant Crist d'Igualada afronten la recta final\nÒdena visita la seva ciutat agermanada d'Odenas aquest cap de setmana\n5 La policia va recrear els moviments de la víctima i del presumpte violador gràcies a les imatges de 155 càmeres 1150 lectures\n9 El conductor d'una motocicleta mor en un accident a Calonge de Segarra 671 lectures


Twitter Moments i Storify: Exemples creant històries - Roser Manté\nFa un temps vaig explicar la diferència entre Twitter Moments i Storify a l’hora de recopilar tweets i altres posts a xarxes socials per crear una història.\nDesprés d’haver fet un Twitter Moments i haver experimentat en pròpia pell com queda Moment, penso que Storify porta més avantatges des del punt de vista de la creació d’una història. Storify et permet fer ús de tweets, notícies de webs, imatges d’Instagram… i també, que és la part que més agraeixo, dona la possibilitat d’escriure informació de context.\nPerquè puguis veure la diferència entre Twitter Moments i Storify et porto 2 exemples de cada, alguns exemples més treballats, altres menys, però històries al final.\nDe Pacto Mundial\nLa descripció és “La Red Española del Pacto Mundial de Naciones Unidas, la FAO y El País, organizan el Foro Internacional de Derechos Humanos con la colaboración del (MAEC), y el patrocinio del El Corte Inglés y Telefónica.” Es recullen els tweets de la jornada.\n“La buena escritura y la buena lectura derribarán barreras” dijo el autor británico- japonés en su discurso de aceptación. Este domingo recibió la medalla y diploma del prestigioso galardón en Oslo.\nUn recull a través de Moments de la recollida del premi Nobel de la Pau per a Ishiguro. Serveix per tenir agrupades les diferents fonts d’informació d’una notícia.\nJornada sobre el programa “L’Ocupació a la Indústria Local”\nLa Diputació de Barcelona fa molt bon balanç de les dues primeres edicions del programa (51,6% d’inserció laboral) i presenta una 3a edició pel període 2018-2020 dotada amb 4M€ i focalitzada en indústria 4.0 i nova indústria\nAquest Storify m’ha agradat força per les descripcions que fa sobre l’acte. Està donant informació de valor, afegint un petit resum abans de cada ponència amb el titular més important. És un molt bon ús de Storify.\nUnas vacaciones de Manuel Bartual\nEn aquest cas podria ser un Twitter Moments, perquè e´s un fil de Twitter que va fer Bartual a l’estiu com a distracció. Va anar publicant una història fictícia a Twitter, creant una intriga que va aconseguir ser viral. L’avantatge de recollir-ho en Storify és que pot dividir la història en dies.\n13/12/2017 in Blog, Bones pràctiques\n|comunicació digital|content curation|storify|twitter|xarxes socials


Ciutadans insta el PP i el PSOE a negociar per evitar noves eleccions | Espanya | EL PAÍS Catalunya\nVillegas, escèptic amb la reunió entre Sánchez i Iglesias, demana a populars i socialistes que s'asseguin a parlar de "reformes"\nBarcelona 26 MAR 2016 - 18:23\tCET\nJosé Manuel Villegas (Ciutadans) i Rafael Hernando (PP) conversen després de la reunió del pacte antigihadista el passat 22 de març. LUIS SEVILLANO\nEl sotssecretari general de Ciutadans, José Manuel Villegas, ha fet una crida al PSOE i al PP a asseure's a negociar en els pròxims dies un acord que "desbloquegi" l'actual situació i faci possible un nou govern, al marge de la reunió entre Pedro Sánchez i Pablo Iglesias.\nQuan falten quatre dies per l'entrevista que celebraran el líder del PSOE i el de Podem, Ciutadans ha insistit aquest dissabte en la necessitat que el seu partit, els populars i els socialistes facin el que calgui per evitar el "fracàs" que suposaria la convocatòria d'unes noves eleccions.\n"A dia d'avui, la situació està bloquejada. Per això volem fer una crida als partits que compartim consensos bàsics per fer coses diferents a que hem fet fins ara i asseure'ns a parlar del programa, de reformes i de les necessitats que tenen els espanyols", ha manifestat Villegas en declaracions als periodistes. "Queda poc temps però encara podem aprofitar-lo", ha dit.\nEl sotssecretari general de Ciutadans ha assegurat que el seu partit no està gens preocupat per la reunió que celebraran el 30 de març Pedro Sánchez i Pablo Iglesias ja que veuen "gairebé impossible" que Podem es pugui sumar a l'acord signat entre el PSOE i el seu partit. Villegas ha posat en dubte que en aquesta trobada parlin de programes i polítiques en lloc de "cadires i de qui és president, vicepresident o ministre".\nCiutadans també ha demanat al president en funcions, Mariano Rajoy, que "recapaciti" i accepti comparèixer al Congrés a donar explicacions de l'acció de l'Executiu i sotmetre's al control de les Cort. "Demanem al Govern que abandoni la seva totxesa".


9 febrer, 2018 PFI-PTTinsilla\nEl PFI-PTT El Prat de Llobregat participa en el “Seminari de generació d’idees i creació d’empreses” i al concurs de premis “El Prat emprèn 2017”\nL’alumnat del PFI-PTT del Prat de Llobregat ha participat per sisè any consecutiu al “Seminari de generació d’idees i creació d’empreses” i a la 11a Jornada de l’Emprenedoria Local que organitza i acull l’Àrea de Promoció Econòmica, Comerç i Ocupació de l’Ajuntament del Prat de Llobregat.\n27 de juny de 2017: establiment del calendari previst.\n16 i 17 d’octubre: realització del seminari de sensibilització i plantejament del projecte “Creació d’Empresa” per als 3 grups.\n19 d’octubre: visita SAÓ-Empresa d’inserció Inmenta. Disseny del logotip.\n08 i 09 de novembre: tutories amb els responsables del CPE per treballar i supervisar la idea de negoci.\n13 de novembre 2017: visita a la Cooperativa Consum\n24 de novembre de 2017: presentació dels Projectes enquadernats i en Power Point a la sala d’actes de l’Institut per a avaluar i seleccionar els projectes guanyadors\n29 de novembre de 2017: Participació a la 11a Jornada de l’Emprenedoria Local (entrega de Diplomes per les autoritats locals als guanyadors)\nAuxiliar de Vendes, Oficina i Atenció al Públic: PROJECTES “Futbolocos” i “Internacional Fast Food”.\nAuxiliar d’Hoteleria: Cuina i Serveis de Restauració: PROJECTES “GL HF Ciber restaurant” i “E&C Pastelería”.\nA continuació, us deixem l’enllaç a l’àlbum de fotos de l’acte “El Prat Emprèn 2017” des d’on us podreu descarregar totes les imatges de l’entrega de premis als guanyadors. A més, també hi trobareu la notícia publicada a la revista local ElPrat corresponent el mes de gener de 2018.\nÀLBUM DE FOTOS “CONCURS DE PREMIS EL PRAT EMPRÈN 2017”.\nGuanyadors alumnes PTT El Prat\nGuanyador Auxiliar Hoteleria Grup EC-PASTELERÍA\nGuanyadora Auxiliar Vendes INTERNATIONAL FAST FOOD\nGuanyadors Grup Auxiliar Hoteleria GL HF CIBER RESTAURANT


Rocío Flores, fotografiada mentre plora desconsolada enmig del carrer\nRocío Flores es posa a plorar en ple carrer - Europa Press\nLa situació familiar té superada a la filla d'Antonio David i Rocío Carrasco, que apareix molt afectada\nRocío Flores ha reconegut públicament que la situació familiar la té “completament superada”. Els problemes se li acumulen a la jove tertuliana, que té la imatge pública més malmesa que mai per culpa de les crítiques que va dedicar la mare contra ella. A més a més, el seu pare, l’Antonio David Flores, s’acaba de separar d’una madrastra a qui la noia considerava la seva mare. Rocío Flores està rebent per totes bandes i no pot més, el que demostren unes imatges que publica avui Europa Press. En elles, la noia es veu destrossada mentre fa cua a un forn de pa del seu barri. L’acompanya el seu xicot, que no dubta en abraçar-la quan Rocío comença a plorar sense consol.\nL’agència explica que es tracta d’un vídeo del passat mes d’abril que havien guardat en un calaix fins ara. Rocío apareix enfonsada en ple carrer, el que sobta a dues veïnes que ràpidament la reconeixen i li donen el seu suport: “Amb dos collons, que jo sóc mare de dos nens i una mare no t’ha d’abandonar encara que el pare sigui molt dolent”.\nDavant d’aquest suport inesperat, la noia no podia evitar emocionar-se i es posava a plorar. Les dones s’apropaven a ella i intentaven animar-la, el que aconseguia que ella plorés encara més fort. Unes llàgrimes d’impotència i molt de dolor generades per la forta pressió que sent per culpa de l’expectació mediàtica que l’envolta.\nRocío Flores plora en ple carrer davant del xicot i unes veïnes / Europa Press\nRocío Flores no travessa un bon moment i no compta amb molts suports a televisió, precisament, el que fa que es trobi en una situació complicada també professionalment parlant. Aquestes petites mostres d’estima en públic serien de gran ajuda per a ella, que no ha comentat què pensa del tema.


L'independentisme es reforça amb un escó més i ERC es manté com a primer partit - Diari de Girona\nL'independentisme es reforça amb un escó més i ERC es manté com a primer partit\nEls republicans reculen però guanyen uns comicis on l'independentisme supera el 42% dels vots amb la irrupció de la CUP i la millora de JxCat\nf.benejam 11.11.2019 | 01:48\nERC ha tornat a ser la vencedora de les eleccions generals a Catalunya. La formació republicana no ha guanyat amb la contundència de les passades eleccions del mes d'abril però s'ha imposat a la resta de formacions obtenint 13 diputats, dos menys que els 15 de fa vuit mesos.\nEl partit que lidera Oriol Junqueras ha sigut, amb gairebé el 23% dels vots, la força més votada d'un bloc independentista que millora els resultats dels últims comicis amb un diputat més que el mes d'abril. Passa de 22 a 23, d'un total de 48. Fa menys d'una dècada, el 2008, entre CiU i ERC només sumaven 13 diputats.\nL'equilibri de forces s'ha desplaçat entre els partits sobiranistes arran de la sentència del Tribunal Suprem als líders del procés, i això a les urnes es va traduir ahir en una pujada de JxCat (de 7 a 8 diputats) i la irrupció de la CUP, que en la seva primera campanya en unes eleccions espanyoles ha obtingut dos diputats per la circumscripció de Barcelona, els mateixos que PP, Ciutadans i Vox.\nLa llista de JxCat encapçalada a Barcelona per Laura Borràs també ha aprofitat l'enuig de l'independentisme per la sentència i ha pescat un diputat més, assolint 8 escons aquesta vegada. En percentatge de vots l'independentisme ha superat el 40% per primera vegada en unes eleccions al Congrés de Diputats, assolint concretament el 42,59%.\nEn els últims comicis la suma de partits sobiranistes va situar-se en el 39% dels vots; l'any 2016 aquesta va ser de poc més del 32%, i el 2015 del 31%. En aquesta línia, el nombre de vots (1.641.951) va ser major als 1.634.986 obtinguts el 28-A, tot i això a causa de l'augment de l'abstenció en aquests últims comicis.\nEl PSC va retenir la segona posició amb 12 diputats, els mateixos que fa set mesos, i un percentatge de vot del 20,5%. Els socialistes han aguantat el tipus i han retallat distàncies amb els republicans per la baixada d'aquests últims. Una altra formació que ha resistit la sotregada a escala estatal ha sigut En Comú Podem. L'escó perdut a Barcelona l'ha recuperat a Girona per mantenir els set del mes d'abril.\nA l'ala dreta dels partits «constitucionalistes» és on hi va haver més moviments. L'esfondrament de Ciutadans a escala espanyola ha arrossegat la formació a Catalunya. El partit taronja encapçalat a Barcelona per Inés Arrimadas ha passat de cinc a dos diputats. L'esvoranc de Ciutadans l'han ocupat el PP de Cayetana Álvarez de Toledo (que millora registres després d'obtenir només un diputat a l'abril). D'altra banda, l'ultradreta de Vox, esperonada per la gran pujada al conjunt de l'Estat, també ha doblat l'escó que va obtenir in extremis la campanya passada.\nA Tarragona ERC també ha revalidat la victòria d'abril retenint els seus dos diputats empatada amb el PSC, que ha pujat un escaló guanyant un escó. Junts per Catalunya i En Comu Podem mantenen el diputat que tenien.\nI a Lleida el paisatge electoral és un calc del de les últimes eleccions: ERC va vèncer amb 2 diputats, i PSC i JxCat es van repetir els altres dos de la circumscripció.


Formació en drets humans per al personal municipal | Info Barcelona | Ajuntament de Barcelona\nFormació en drets humans per al personal municipal\nActualment són molts els indrets del món on es vulneren els drets humans, cosa que també pot passar a Barcelona. Per això és necessari que el personal municipal sigui el reflex d'una institució sensible i capacitada que actuï en primera línia per protegir els drets humans. El Pla de formació interna en drets humans i interculturalitat és una eina per afrontar aquest repte.\n14/02/2018 19:20 h\nLes jornades formatives en diversitat i interculturalitat que ha rebut part del personal municipal han servit per aprendre a interpretar la realitat d’una ciutat diversa com ho és Barcelona, identificar possibles vulneracions de drets en situacions quotidianes, activar els mecanismes de garantia corresponents i, en definitiva, fer dels treballadors i les treballadores de l’Ajuntament agents de protecció dels drets humans.\nEl desembre del 2016 es va presentar el Pla de formació en drets humans i diversitat de l’Ajuntament de Barcelona, una actuació prevista dins de la mesura de govern “Barcelona, ciutat de drets”. La finalitat d’aquesta mesura és la de convertir Barcelona en una ciutat pionera i referent en la defensa dels drets humans.\nDes de l’impuls del pla, un total de 469 treballadors i treballadores municipals han seguit 25 cursos diferents, que representen 178 hores formatives. Principalment es tracta de personal amb funcions de tracte més directe amb la ciutadania, com els professionals dels serveis socials, de les oficines d’atenció a la ciutadania i de la Guàrdia Urbana.\nDurant el 2018 s’inclourà també el professorat de les escoles com a destinataris de les formacions, mitjançant un acord amb el Consorci d’Educació i Tècniques de Prevenció.


Joan Ribó: “A l’Ajuntament hem incrementat els recursos per posar les persones al centre de les polítiques municipals” – Compromís per València\nJoan Ribó: “A l’Ajuntament hem incrementat els recursos per posar les persones al centre de les polítiques municipals”\nPublicat el 20 Juliol 2016 en 2016, Ajuntament, Benestar Social, Joan Ribó, Multicentre Social de Benicalap, Trànsits\nAhir en l’acte d’inaguració del Multicentre Social de Benicalap, construït per la Casa Caritat en els terrenys cedits per l’Ajuntament de València, Joan Ribó va ressaltar els fruits socials de la col·laboració amb la Casa de la Caritat.\n“Necessitem intervencions socials modernes que vagen molt més enllà del concepte de caritat. Confiem que ajudarà a eixe objectiu este Multicentre Social de Benicalap, una instal·lació moderna, digna, ben equipada per a atendre les persones més vulnerables. És l’atenció a eixes persones la que hem de prioritzar perquè han sigut les víctimes principals de la desigualtat i la injustícia social provocades per la crisi dels darrers anys. Hem de reaccionar i donar resposta a totes estes persones”, ha assenyalat Ribó.\nRibó ha destacat que les noves instal·lacions seran gestionades amb “un nou model d’atenció integral d’acord a uns paràmetres de treball social avançat que coincidix en els aspectes fonamentals amb el model d’intervenció que propugnem des de l’Ajuntament: intervenció, atenció i ajuda amb l’objectiu essencial d’aconseguir la plena autonomia i la inclusió de totes les persones”.\nLa seua intervenció ha conclòs amb un agraïment a la Casa Caritat “per l’esforç per dur endavant este nou equipament social únic ací a Benicalap, on desenvoluparà una tasca social imprescindible, un projecte solidari que compta amb l’aval de la Casa Caritat i amb la implicació plena de l’Ajuntament de València. Entre totes i tots aconseguirem una ciutat molt més justa”.\nArxivat en: 2016, Ajuntament, Benestar Social, Joan Ribó, Multicentre Social de Benicalap, Trànsits\n← Joan Ribó: ” No volem a València, ni ara ni en el futur, detencions de caràcter racial, ni centres on es retinga persones que no han comés cap delicte”\nGlòria Tello presenta la campanya de sensibilització contra l’abandonament de mascotes →


Sant Pere de Torelló facilita als seus veïns biotrituradores per preparar el composatge casolà | Sostenible\nSant Pere de Torelló facilita als seus veïns biotrituradores per preparar el composatge casolà\nEls aparells es poden demanar en préstec durant tres dies\nFont: Aj. Sant Pere de Torelló\nDes del passat dia 21 de setembre, l'ajuntament de Sant Pere de Torelló ha posat a disposició dels veïns amb compostadors casolans dues biotrituradores per poder triturar les restes de poda d'horts i jardins per destinar-les a produir compost orgànic com a adob.\nLes biotrituradores es podran demanar en préstec durant tres dies, per poder fer la trituració. S'hauran d'anar a buscar i retornar a l'ajuntament, dins l'horari d'oficines, i es demanarà que es signi un full de compromís del bon ús dels aparells. A Sant Pere, arran de la campanya informativa que es va fer a començaments d'estiu, s'han distribuït una trentena llarga de compostadors.


Preu base per persona en habitació doble 2085 €\nDeixa’t captivar per la natura magnífica de ‘l'illa verda’, coneix-la de Nord a Sud. Els penya-segats de Moher, els paisatges de la regió de Connemara i la Calçada dels Gegants són impressionants. Dublín és una capital dinàmica, Galway bull de creativitat artística a l’estiu i Belfast té una interessant història recent però no t’oblidis de l’encant dels petits pobles costaners. El viatge ideal per a l’estiu!\nRecollida amb el nostre autocar des dels punts d’origen definits per traslladar-nos a l’aeroport de Barcelona. Presentació als taulells de Vueling de la terminal T1 de l’aeroport de Barcelona a les 10.30 hores. Sortida en el vol directe VY8720 a les 12.45 hores. Arribada prevista a Dublín a les 14.25 hores (dinar no inclòs). Trasllat a Belfast, ciutat moderna que enamora per la seva barreja d’esplendor victoriana amb estètica industrial, a més de la seva infinitat de tresors culturals. Realitzarem la visita panoràmica de Belfast, ciutat que va néixer com un fort envoltat de turons sobre el riu Lagan i que des de 1920 és la capital d’Irlanda del Nord. Destaquem l’Albert Memorial Clocktower, el rellotge que va rebre el nom del marit de la reina Victoria, la Grand Opera House, amb l'opulència de les seves motllures daurades, els ornaments d’escaiola i els exquisits frescos realitzats per un artista irlandès contemporani, i el barri de la Universitat i els Jardins Botànics. Trasllat a l’hotel Wellington Park 3* / Jurys Inn Belfast 3* o similar. Sopar i allotjament.\nEsmorzar a l’hotel. A primera hora del mati visitarem el nou centre interactiu Titanic Belfast, on la reconstrucció precisa i els efectes especials ens acompanyaran a través de la història del Titanic, des de la seva concepció a Belfast fins al primer famós viatge i la catastròfica tragèdia final. Després, sortirem cap a la Calçada dels Gegants, formació geològica d’origen volcànic única al món, consistent en blocs verticals hexagonals que parteixen el penya-segat i descendeixen esglaonats cap al mar. Aquest escenari està declarat Patrimoni Mundial de la Humanitat per la Unesco i és tot un símbol de la regió. Dinar. A l’hora convinguda, continuarem el nostre recorregut cap a Derry. A la tarda realitzarem la visita panoràmica d’aquesta ciutat emmurallada. Es tracta de l’única ciutat de l’illa d’Irlanda que conserva completes les seves antigues muralles, del segle XVII i que tenien per finalitat protegir els colons escocesos i anglesos dels atacs dels clans irlandesos. Aquestes muralles segueixen dividint catòlics i protestants. A l’hora convinguda, ens traslladarem a l’hotel White Horse Derry 4* o similar. Sopar i allotjament.\nEsmorzar a l’hotel. Seguirem la nostra ruta endinsant-nos a l’accidentat paisatge del Comtat de Donegal. Arribarem a Ardara, on trobarem teixidors a mà que ens demostraran el seu art. Continuarem cap a Kilcar, on podrem agafar els minibusos que ens portaran als penya-segats de Slieve League, considerats entre els més alts d’Europa. Amb 601 m sobre l’oceà atlàntic configuren un entorn salvatge de gran bellesa. Gaudirem de la panoràmica de les muntanyes de Sligo i tota la badia de Donegal. Dinar en ruta. A la tarda, passarem a través de Killibegs i ens aturarem a Drummcliff. Aquí trobarem l’església protestant on l’avi de William Buttler Yeats va ser rector durant molts anys. Continuació cap a la zona de Sligo i arribada a l’hotel Sligo Park 4* / hotel Clayton Sligo 4* o similar. Sopar i allotjament.\nEsmorzar a l'hotel. Aquest matí sortirem cap a Castlebar, on visitarem el Museum of Country Life. Aquí trobarem la col·lecció nacional del folklore irlandès. Podrem experimentar la història irlandesa del camp des del 1850 fins al 1950, a través de l’original combinació d’artefactes i exposicions, fotos d’arxiu i pantalles interactives. L’entorn del Museu, Turlough Park, és espectacular amb els seus meravellosos jardins i llacs artificials. Dinar en ruta. Continuarem el nostre recorregut amb l’abadia de Ballintubber, del segle XIII. Aquesta abadia està associada a Sant Patrici i té el nom d’un santuari proper dedicat a ell. Coneguda com l’Abadia que mai va morir, està en ús des dels seus fonaments el 1216 a través de les repressions de Henry VIII i els atacs de Cromwellian. A l’hora convinguda, ens traslladarem al comtat de Galway. Arribada a l’hotel LoughRea 4* / hotel Connacth 3* o similar. Sopar i allotjament.\nEsmorzar a l’hotel. Sortida a través de la inhòspita regió de Connemara, famosa per la inalterable bellesa dels seus llacs i muntanyes. Passarem pel poble de Leenane, a prop del fiord de Killary, i continuarem cap a Clifden. Continuarem el nostre recorregut amb la visita de la magnífica abadia de Kylemore, un castell burgès reconvertit en monestir que a més va ser internat femení fins fa molt poc. Destaquem també la seva església gòtica. Dinar. De tornada, realitzarem una breu visita de la ciutat de Galway, coneguda com la Ciutat de les Tribus en honor a les catorze famílies ancestrals més cèlebres d’aquesta zona. A l’hora convinguda, tornarem a l’hotel. Sopar i allotjament.\nEsmorzar a l’hotel. A primera hora del matí sortirem a través de l’estrany paisatge lunar de la regió de Burren, amb terres de pedra calcària. Arribarem als impressionants penya-segats de Moher, alçats a 203 metres sobre el nivell del mar. Gaudirem d’aquest paisatge que s’estén al llarg de 5 km entre Hag’s Head i el mirador d’O’Brien. A més de ser un impressionant paisatge natural serveix com hàbitat a moltes espècies d’aus. Dinar en ruta. Continuarem el nostre viatge fins a arribar al Castell Bunratty i el Folk Park. El castell va ser erigit el 1460 i ha sigut restaurat de tal manera que mostra, de forma divertida, la vida d’aquella època. El parc es troba al terreny del castell i recrea un típic carrer d’una vila del segle XVIII, amb exemples de cases rurals tradicionals de la regió. Seguirem cap al comtat de Kerry i ens aturarem Adare, un bonic poble conegut per les seves tradicionals cases irlandeses. Trasllat a Tralee i arribada a l’hotel The Rose 4* / hotel Manor West 4* o similar. Sopar i allotjament.\nEsmorzar a l’hotel. Avui dedicarem el dia a una de les zones més belles d’Irlanda. Tots els poetes, pintors, escriptors i músics han intentat transmetre la bellesa d’aquesta àrea. Les muntanyes, les valls i els llacs es barregen en una paleta d’esplendor escènic. Realitzarem un recorregut a través de l’accidentada costa de la península Iveragh i passarem a través de pobles com Killorglin, Cahirciveen, Waterville, població on solia estiuejar Charles Chaplin, i la vila de parla irlandesa Sneem. Dinar en ruta. A la tarda, visitarem els jardins de la casa Muckross (exteriors), situats al parc nacional de Killarney. Aquests jardins són coneguts mundialment per la seva bellesa, en particular per la seva preciosa col·lecció de rododendres i azalees. A l’hora convinguda, ens traslladarem a la zona de Cork. Arribada a l’hotel Oriel House 4* / hotel Jurys Inn 3* o similar. Sopar i allotjament.\nCork – Cashel – Dublín\nEsmorzar a l’hotel. Avui realitzarem una breu visita panoràmica de Cork, amb els seus bells canals, les edificacions de la Grand Parade, el South Mall i el carrer de Sant Patrici. Ocupant orgullosament una illa enmig del riu Lee, Cork és una animada col·lecció de cafès de moda, vibrants galeries d’art, museus singulars i pubs realment meravellosos. Després, ens traslladarem a Midleton, ciutat que destil·la whisky des de principis del segle IX. A través de la visita de la destil·leria Jameson, podrem fer un salt en la història amb els seus molins, maltejat, alambins, magatzems i forns. Contemplarem l’alambí més gran del món, algun d’ells del 1795, i finalitzarem el tour amb una copa del seu whisky irlandès. Dinar. Després sortirem en direcció a Dublín i ens aturarem a Cashel, on visitarem la Roca de Sant Patrici, un imponent turó de pedra calcària que s’alça uns 20 metres dominant els camps de Tipperary, on trobarem espectaculars restes arquitectòniques de l’època medieval (la capella de Cormac es troba en restauració). Continuació de la nostra ruta i arribada a Kilkenny, la Ciutat de marbre. Visitarem la ciutat, una meravella medieval i moderna repleta d’arquitectura fascinant i un singular i animat món artístic. Destaquem el seu majestuós castell embolicat per enfiladisses, la bulliciosa activitat artesanal, els carrerons empedrats, els passatges secrets i els seus 1.000 anys d’història. Trasllat a Dublín o els seus voltants. Arribada a l’hotel City West 4* / hotel Riu Plaza the Gresham 4* o similar. Sopar i allotjament.\nEsmorzar a l’hotel. Temps lliure per acabar de gaudir de la ciutat i poder fer les últimes compres. A l’hora convinguda, trasllat fins a l’aeroport de Dublín per sortir en el vol directe VY8721 a les 15.05 hores (dinar no inclòs). Arribada a la Terminal T1 de l’aeroport de Barcelona prevista a les 18.30 hores. Recollida d’equipatges i sortida amb el nostre autocar cap als nostres punts d’origen.\nBitllet d’avió en classe turista de la companyia Vueling Barcelona - Dublin -Barcelona, d'anada i tornada (horaris definitius a la documentació de viatge).\nPensió completa durant tot el viatge amb gerres d'aigua, cafè o té inclosos al àpats.\nPropines al guia local i conductor.\nAeroport de Barcelona, Girona, Granollers, Mataró Tereses, Sabadell, Tarragona, Terrassa, Vic\nPreu base per persona en habitació doble 2.085,00 € 2.025,00 €\nSuplement individual 460.00€\nDescompte 3a persona en habitació triple -36.00€\nTaxes aèries i per embarcar, a reconfirmar 21 dies abans de la sortida. 75.00€


Del 16 al 22 de febrero de 2012 - Montmeló\nLes bufonades prenen els carrers de Montmeló\nTot és collita del Rei Carnestoltes i del seu sèquit, que obstinats han fet de les seves per què la disbauxa regnés per uns dies a la vila de Montmeló.\nAixí doncs, dilluns es van despertar amb un gran rètol on s'anunciava l'oferta per volar des de l'aeroport de les Tres Creus. També van començar a la plaça de la Vila les obres de la nova línia de metro, com "ruta alternativa". I per als aficionats a les curses de braus, no ens podíem perdre el detall de la gran "novillada" que properament els esperava.\nEls actes van començar el 16 amb l'arribada de S.M. el rei carnestoltes. El dissabte 18 fou la gran festa pels més grans, amb la rua i el ball. El diumenge va ser el dia dels menuts i, els hi va tocar a ells sortir disfressats i ballar. Per últim, el dimarts 21, es va celebrar l'esperat el judici del Carnestoltes.\nMés de 15 entitats locals han participat de la festa de manera activa des dels inicis en la planificació i programació de les activitats fins a participar de la festa de la manera més imaginativa que ens puguem pensar.\nDins el programa Tallers per a la Festa, s'han dut a terme els següents tallers: Un Carnaval Teatral, Màscares i Atrezzo, Maquillatge i Vestuari Carnavalesc, a càrrec de Martí Torras, Esther Rodríguez, Eva Rodríguez i Mar Gallego, respectivament.\nAquests tallers han col•laborat a engrandir i consolidar aquesta tradició recuperada i reinventada a Montmeló.\nDescarregueu-vos el programa de la festa